ไทยพาณิชย์ อยู่ระหว่างเจรจาขายหุ้นเงินทุนสินอุตสาหกรรม
ธนาคารไทยพาณิชย์ ยอมรับ อยู่ระหว่างเจรจาขายหุ้นเงินทุนสินอุตสาหกรรม&nbsp;
14 ก.ค. 2553

ธนาคารไทยพาณิชย์ ยอมรับ อยู่ระหว่างเจรจาขายหุ้นเงินทุนสินอุตสาหกรรม 
นายชัยพัฒน์ ไพฑูรย์   ผู้จัดการสายนักลงทุนสัมพันธ์ ธนาคารไทยพาณิชย์(SCB) ชี้แจงกรณีที่มีกระแสข่าวว่าธนาคารจะขายหุ้น  บริษัทเงินทุนสินอุตสาหกรรม(SICCO)  ว่า      ในช่วง 2-3 ปีที่ผ่านมาธนาคารได้มีความพยายามในการขายหุ้นของบริษัทเงินทุนสินอุตสาหกรรม ในส่วนที่ธนาคารถือหุ้นอยู่ และในปัจจุบันยังมีการดำเนินการอยู่ และยังไม่บรรลุข้อสรุปใดๆ
อย่างไรก็ตาม ข้อกำหนดของตลาดหลักทรัพย์แห่งประเทศไทย ธนาคารไม่สามารถที่จะเปิดเผยข้อมูลรายละเอียดอัน เกี่ยวข้องกับราคาซื้อขายในหุ้นของบริษัทเงินทุนสินอุตสาหกรรมออกไปได้ในขณะที่การทำ  รายการยังไม่เป็นที่สิ้นสุด  
สำหรับในเรื่องของราคาหุ้นที่จะขายตามข่าวที่เกิดขึ้นนั้น ยืนยันว่าไม่เป็นความจริง และ ธนาคารตระหนักถึงผลกระทบที่จะเกิดขึ้นจากการเก็งกำไรในราคาของหุ้นของบริษัทเงินทุนสิน อุตสาหกรรม ซึ่งอาจก่อให้เกิดความเข้าใจผิดในราคาตลอดจนสร้างความเสียหายอย่างร้ายแรงต่อนักลงทุนได้
ด้านราคาหุ้นของธนาคารไทยพาณิชย์ล่าสุดซ์อขายที่ 84.75 บาทเพิ่มขึ้น 0.75 บาทขณะที่หุ้น SICCO ปรับตัวลดลงมาซื้อขายที่  5.45   บาทลดลง  0.25 บาท